
DECORACIÓ 


En  l'interior  d'una  carbonería  de  Barceloua. 
Ens  em  de  fer  el  el  càrrech  qu'és  a  la  tardó. 


PERSONATGES 


Àgneta 

Tonteta  . 

Miquel  . 

Gori  .... 

El  de  la  Colla. 

El  Noi.    .     .  . 

El  de  la  mala  nova. 


Sra.  Iylorente. 

»  Ferré. 
Sr.  Codina; 

»  Tor. 
Sr.  Blanco. 

»  Amorós. 


DESCRIPCIÓ  DELS  PERSONATGES 


agneta. — Es  la  mestressa  de  la  carbonería.  Té  uns 
treuta-sis  anys.  A  la  cara,  i  les  màns  se  li  des- 
cobreix que  ha  remenat  carbó. 
No  desdiuràn  del  medi  en  que  viu,  les  seves 
humils  robes  negres,  ni  el  devantal  de  teixit. 

tonteta. — La  seva  degeneració  física  i  moral  no  pot 
determinar  l'edat,  però  no  té  trenta  anys. 

Pobreta,  es  coixa,  té  el  braç  esquer  arronsat 
y  la  mà  caiguda,  es  a  dir:  una  paràlisis  o  atro- 
fia dels  nervis  de  la  part  esquerra,  perquè  fins 
l'ull  esquer  té  inútil  i  la  boca  se  li  desvia  en  el 
mateix  sentit. 

Descabellada,  mal-engiponada,  amb  robes 
aprofitades,  fa  més  llàstima  que  repugna  ncia. 

miquel. — L'amo  de  la  carbonería;  encara  no  té  qua- 
ranta anys.  Porta  pantalons  de  vellut  negres, 
garibaldina  de  les  que  usen  la  gent  de  mar, 
peu  negre,  faixa  del  mateix  tò,  espardenyes 
brutes  de  carbó  i  un  barret  tou.  La  cara  i  les 
mans  han  demostrat  la  feina  que  ha  fet. 

Si  porta  les  extremitats  dels  pantalons  lliga- 
des amb  les  betes  de  les  espardenyes,  descriu- 
rà un  de  tants  homes  qu'es  dediquen  al  trà* 
fec  de  carbó  en  el  moll. 

oori. — Es  un  home  de  cabell  blanc,  porta  barba  i 
encara  que  ha  fet  festa,  es  coneix  que  també 
es  dedica  al  mateix  negoci. 

Americana  y  pantalons  de  vellut  negre,  ca- 
misa fosca  i  un  mocado^gran  enrotllat  al  coll. 
el  de  la  colla. — Té  la  mateixa  edat  que  •  1  Mi- 
quel. 

Pantalons  lligats  per  les  espardenyes  i  enca- 
ra que  s'ha  rentat,  es  coneix,  perfectament 
que  tot  el  dia  ha  treballat  al  carbó  del  moll. 

el  noi. — Tot-om  sab  còm  van  vestits  els  nois  que 
porten  carbó  per  les  cases. 

el  de  la  mala  nova. — Es  un  empleyat  del  manico- 
mi, però  no  porta  cap  insígnia  que  ho  demos- 
tri. 


ACTE  ÜNIC 


ESCENA  I 

Agiíeta,  Noi,  Tonteta 

VAgneta  està  fent  menats  de 
teyes  prop  de  la  porta.  El  Noi 
dorm  aamnnt  d'un  feix  de  sa- 
rrias.  „ 

AGNETA 

Noi!  (Pausa.)  Noi!  (Pausa.)  Apa,  que  aviat 
arrivarà '  1  Miquel. 

NOI 

(Es  desperta  i  cambia  de  posició,  però  torna  a 
quedarse  adormit.) 

AGNETA 

(Entra  a  Vinterior  deia  dreta,  qu'es  on  'hi  ha 
la  cuina,  treu  un' olla  que  fumeija  sacsejantla 
prop  la  llum  del  quinqué  que  hi  ha  penjat  en  un 
montant  de  la  carbonera.)  Prò  que  t'has  tornat 
a  dormir?  Au!  aixeca-t  i  recull  aquestos  menats. 
Treu  els  cabassos  del  portal  que  tancarem. 
(Torna  Volia  a  dintre.  Entretant  el  Noi  s'ha 
desvetllat).  Vés  a  casa  l'adroguer  qu'et  \  diguin 
l'hora  qu'es. 

TONTETA 

(Cridant).  Ag...  neta.  .  Ag...  neta!  Que  no 
ha  vingut  el  Miquel?  (El  Noi  s'hi  rejrega)  Au!.. . 
Gilopo,  avestrús,  animalot!... 

AGNETA 

(Atrafegada  .al  fons  de  la  botiga).  Qué's 
això? 

NOI 

Aquesta. 

TONTETA 

Es  ell... 

AGNETA 

Mira,  bordegàs! 

TONTETA 

(Feni  ganyotes.)  Eh!...  eh!... 

NOI 

(Trayent  cabassos.)  Au,  déixa-m  estar,  que 
fas  nossa...  Aparta-t  que  passaré  els  cabassos 
aquí.  (No Ja  lloc  al  Noi;  al  contrari,  li  dóna 
una  empenta  que  li  Ja  tirar  el  carbó  d'un  cabàs 
per  terra).  Veieu,  mestressa?  Ara  m'ha  fet  cau- 
re el  carbó  per  terra.  Bestiassa,  ximpleta! 

AGNETA 

(Ènjeinada  al  interior,  entrant  i  sortint  de 
a  cuina.)  Calla! 

TONTETA 

Gilopo,  animaiot!  (Fent  ganyotes.)  Eh!.., 
eh!... 

NOI 

Doncs  ara  el  culliràs  tu. 

AGNETA 

Noia!  Deixa  estar  al  noi,  ho  sents?  Vina  aquí 
a  la  cuina.  Apa! 

NOI 

Ara  m'ha  agradat! 

TONTETA 

Vull  que  culli  el  carbó. 

NOI 

Sí,  prou. 

AGNETA 

(Enfadada).  Apa!  tu,  ves  a  la  cuina  i  menja-t 

un  plat  de  sopes...  Tu,  xicot,  t'he  dit  que 
anessis  a  preguntar  l'hora  qu'es. 

TONTETA 

No  vull  sopar,  té. 

AGNETA 

Apa,  vés  allí  dintre. 

TONTETA 

No...  no... 

AGNETA 

Au!  no  fassis  enfadar. 

TONTETA 

Que  vingui  •  1  noi. 

NOI 

No  vull  venir  perquè  després  em  pegues. 
{LAgneta  agafa  benèvolament  a  la  Tonteta, 
però  aquesta  recula  una  mica  i  escup  al  noi.  U 
Agnetali  dóna  un  copet  a  l  esqueixa  i  la  Tonte- 
ta  se  posa  a  plorar.  El  Noi  surt  al  carrer  al 
temps  d'anarse-n  pausadament  les  dugués  dones 
a  la  cuina.  El  Noi  torna  a  entrar  i  diu:)  M'han 
dit  qu'eren  les  nou. 

AGNETA 

Acaba  de  fer  algun  menat.  {El  noi  agafa  un 
cabàs  ple  de  teies,  s'assenta  i  va  fent  menats. 
Desde  l indret  de  la  cuina  contesta  a  la  Tonteta 
qu'es  a  ï interior  {fora:)  Un  cop  t'hagis  men- 
jat les  sopes,  fica-t  al  llit. 

TONTETA 

Sí,  prou,  jo  vull  l'aucell...  (Incomprensible 
pera  ■  /  públic.) 

AGNETA 

Si,  vès,  on  vols  qu'el  vagi  a  buscar  l'au- 
cell? 

TONTETA 

Sí,  prou,  jo  vull  l'aucell. 

AGNETA 

Doncs  perquè  l'esquivaves  ab  l'escombra? 

TONTETA 

Sí,  prou,  jo  vull  l'aucell, 

AGNETA 

Bé,  bé,  demà  de  dia  l'anirem  a  buscar... 
Menja  i  calla. 

TONTETA 

Si,  prou,  jo  vull  l'aucell. 

AGNETA 

Ara  no  es  hora. 

(7  la  deixa  rondinant.) 

NOI 

Què  vol  ara? 

AGNETA 

Vol  el  corb. 

NOI 

Perquè  l'esquiva. 

(Torna  a  rondinar  la  Tonteta). 

AGNETA 

Deu  meu!  Calla!  Fica-t  al  llit.  (La  Tonteta  re» 
pren  la  queixa),  Doncs  tu  mateixa.  Dorm  aquí 
a  la  cuina.  (Apropantse  al  rcoO.Deu  meu,  quina 
pena  una  persona  aixís! 

NOI 

Amb  la  garsa  va  fer  lo  mateix.  Fins  que  la 
va  esquivar,  que  ja  no  s'ha  vist  més,  no  va  pa- 
rar, i  després  feia  com  ara,  rondinava  perquè 
la  volia. 

AGNETA 

I  d'ahir  que  no  l'hi  vist. 

NOI 

S'en  va  a  cal  calcinaire  perquè  li  donen 
vianda...  Surt  per  Teixida.  (Pausa).  Mestres- 
sa, què  tardarà  molt  l'amo? 

AGNfcTA 

Sí  que  tarda...  Ah!  Quantes  carretades  em 
dit  qu'eren? 

NOI 

Aquesta  tarda? 

AGNETA 

Sí. 

NOI 

Quatre,  mestressa. 

AGNKTA 

Ja  veuràs,  posarem  les  pedres  "al  paper  no 
fos  cas  que  m'en  descuidés.  (Aparenta  buscar 
quatre  pedres  i  les  posa  en  un  paper  que  ja  n'hi 
té  d'altres  d'embolicades.)  Una,  dugas,  tres, 
quatre. 

ESCENA  II 
Agneta,  Noi,  i  El  de  la  colla 
el  de  la  colla 

Bona  nit 

AGNETA  I  EL  NOI 

Bona  nit. 

EL  DE  LA  COLLA 

Quç  tal,  mestressa? 

AGNETA 

Esperem  l'amo  per  sopar. 

EL  DE  LA  COLLA 

Bah! 

AGNETA 

Y  vos  què  conteu? 

EL  DE  LA  COLLA 

Bah!  els  de  la  colla  m'han  dit:  Ja  que  t'estàs 
prop  de  cal  Miquel  porta  i  el  paper  de  les  carre- 
tades, i  francament,  m'en  havia  descuidat  i 
avans  de  anarme-n  al  llit,  he  dit,  bah!  arri- 
ba-t-hi  amb  un  salt  que  potser  encara  tindràn 
obert. 

AGNETA 

(Pren  el  paper.)  El  posaré  aquí  amb  els  al- 
tres... Què  feu  pel  moll? 

EL  DE  LÀ  COLLA 

Treballar  molt,  què  voleu  fer-hi? 

AGNETA 

Però  que  no  us  fa  pena  de  portarme  un  car- 
bó tant  mullat!  El  qu'hem  entrat  aquesta  tar- 
da, l'aigua  en  raja. 

EL  DE  LA  COLLA 

Aixís  no  fa  tarregada,  dóna. 

AGNETA 

Jo't  flic,  ara  me-u  agradat;  si  el  nostre  homt 
fos  un  altre  no  li  passaria. 

EL  DE  LA  COLLA 

Igual,  mestressa,  perque#l  repartim.  Una  mi- 
ca cada  hú  i  aixís  ningú  hi  té  rès  que  dir, 
dóna...  Ja  ho  sab  el  vostre  homç.  Avui  no  ha 
vingut  al  mpU. 

AGNETA 

S'ha  quedat  aquí. 

[el  de  la  colla 
Em  pensava  que  no  hagués  anat  allí  ont  sol 
anar.  Sabeu  que  dóna  bò  de  sentir  com  se  ex- 
plica el  vostre  home? 

AGNETA 

No*n  feu  cas,  que  tot  son  cabòries. 

EL  DE  LA  COLLA 

Sí,  cabòries;  no  es  pas  ell  el  primer  que  he 
sentit.  Jo  li  vull  dir  que  un  día*m  deixi  anar 
amb  ell. 

AGNETA 

Creyeu  amb  lo  que  ens  han  ensenyat  que 
prou  feina  teniu. 

EL  DE  LA  COLLA 

Bah!  que  tant  mateix  si  fos  veritat  es  un 
consol. 

AGNETA 

Els  fills  que  Deu  se  m'ha  emportat,  ningú 
m 'els  tornarà. 

EL  DE  LA  COLLA 

Sí;  amb  això  teniu  raó  un  cop  fugim;  però 
bah!  no*ns  hi  encaparrem,  sino  que  a  mi  m'a- 
grada coneixe  u  tot. 

AGNETA 

També  ho  deia  ell. 

EL  DE  LA  COLLA 

Us  han  dut  les  carretades  seguides,  eh? 

AGNETA 

Si  ell  les  ha  descarregades!  per  això  s'ha  que- 
dat; també  hauria  tingut  de  venir  yn  honpç. 


ï6 


JULI  VALLMITJANA 


EL  DE  LA  COLLA 

Set  n'han  entrat,  oi?  Ja  deu  estar  cansat. 

AGNETA 

Dugués  al  matí  y  quatre  a  la  tarda. 

EL  DE  LA  COLLA 

Veiam,  veiam  el  paper.  Aquí  diu  set,  això 
es  un  set,  teniu;  si  hasta  hi  ha  la  ratlleta  tra- 
vessera! 

AGNETA 

Bé,  s'hauràn  equivocat. 

EL  DE  LA  COLLA 

Cà,  no  es  pas  fàcil,  perquè  I'escribent  sab 
molt  de  lletra. 

AGNETA 

Bé,  no  pot  ser...  Noi!  Digues,  quàntes  carre- 
tades em  entrat?  T'enrecordes? 

NOI 

Prou  que  m'enrecordo.  A  la  tarda  quatre... 
i  al  matí  dugués,  o  tres;  no  n'hem  entrat 
més,  no. 

AGNETA 

Si  jo  ho  tinc  contat  aquí,  teniu.  (S'en  va  a 
un  prestatge  y  retorna  amb  tres  paquets  de 
pedres.)  Teniu,  aquí  ha  el  carbó  de  la  terra. 
Aquí  el  de  cok  y  aquí  el  de  mar:  veieu,  deu 
pedres,  que  fan  les  deu  carretades. 

EL  DE  LA  COLLA 

Bé,  aixís  no  sabem  rès,  mestressa. 

AGNETA 

Y  ara!  que  encara  negareu  que  aqui  hi  ha$ 
4eu  pedresj 

EL  DE  LA  COLLA 

No, 

AGNETA 

Doncs  son  deu  carretades,  quatre  d'ahir  y 
sis  d'avui,  vet-ho-aquí. 

ESCENA  III 

ELLS  Y  EL  MIQUEL 
MIQUEL 

Hola. 

AGNETA 

Vens  bé,  noi. 

MIQUEL 

Què  hi  ha? 

AGNETA 

Quàntes  carretades  em  entrat? 

MIQUEL 

Dugués  al  dematí  i  quatre  a  la  tarde.  Per 
què? 

AGNETA 

Mirat  aquest  paper  i  veies  si  sabs  conèixer 
quàntes  carretades  diu. 

EL  DE  LA  COLLA 

Ja  us  ho  dic  jo,  set. 

MIQUEL 

Ah,  no,  de  cap  manera 

EL  DE  LA  COLLA 

Veniu  demà  i  us  ho  enrahoneu. 

MIQUEL 

Això  i  altres  coses  tenim  d'enrahonar,  per- 

que  avui  no  hi  baixat  a  mar;  m'beu  enviat  un 
carbó  moll  com  una  pasta.  Les  coses  ben  re- 
partides estàn  bè  per  tothom.  A  mi  sembla 
que#m  tinguèu  de  cap  d'esquila. 

EL  DE  LA  COLLA 

No,  Miquel,  per  la  meva  part  us  puc  ben 
prometre  que  no  en  podéu  tenir  res  que  dir. 

MIQUEL 

Si  jo  al  parlar  de  mar,  ho  dic  pels  que  *s 
cuidan  de  tot. 

EL  DE  LA  COLLA 

Oh!  i  m'ha  dit  el  Manel  que  demà  vindrà  a 
cobrar  les  últimes  carretades  de  l'altre  barco  i 
diu  que  si  vos  no  hi  sou  que  deixèu  els  diners 
a  la  mestressa. 

MIQUEL 

Bé,  doncs,  demà  parlarem  de  tot. 

EL  DE  LA  COLLA 

Bah,  doncs,  m'en  vaig  a  dormir;  creyèu  que 
avui  me  trovo  molt  aixafat. 

MIQUEL 

I  jo  també.  Que  ja  està  descarregat  del  tot? 

EL  DE  LA  COLLA 

No,  encare  ni  faltan  unes  trenta  carretades, 
aixís  a  çop  d'ull;  dugués  ensà  i  dugués  enllà. 
Ah,  mestressa,  la  de  casa  m'ha  dit  que  us  ven- 
guesseu  aquella  bestiola. 

AGNETA 

I  això  per  què? 

EL  DE  LA  COLLA 

Coses  d'ella;  l'altre  dia  va  matar  tota  la  vi- 
ràm  de  l'eixida  perquè  una  gallina  va  can- 

AGNETA 

Sí  qu'és  veritat  que  diuen  qu'es  dolent. 

EL  DE  LA  COLLA 

Jo  no  m'ho  crec,  què  voleu  que  us  diga. 

MIQUEL 

Amb  aquestes  coses,  no  m'hi  ficso  gaire. 

EL  DE  LA  COLLA 

Bah,  m'en  vaig  a  dormir,  adeu  siau. 
aGneta 

Bona  nit. 

MIQUEL 

Descansèu. 

ESCENA  IV 

Miquel,  Agneta  i  Noi 

El  Noi,  encare  que  no'S  des- 
criguin tots  els  seus  moviments 
s'ha  d'entendre  que  encar  que 
no  enrahoni  estarà  sempre  amb 
situació.  Distreura  la  seva  mo- 
notonia 0  bé  fent  menat s  de  te- 
yes,  arreglant  sàrries  0  ta- 
llant cordills  a  la  mida  dels 
menats. 

agneta 

Cambia  de  colla,  Miquel,  creume. 

MIQUEL 

Demà  s'aclarirà,  dona. 

aGneta 

Si,  prou>  com  Taltra  vegada. 

MIQUEL 

Bé,  no*n  parlis  més  de  Paltra  vegada,  que 
jo  crec  que  vàrem  ser  nosaltres  qu'ens  vàrem 

equivocar.  Al  paquet  del  carbó  del  Clot  hi  va- 
reig  trobar  una  carretada  més  del  conte  i  es 
que  hi  devies  haver  posat  una  pedra  del  de 
mar. 

AGNETA 

Sí,  prou,  ja  sabs  que  son  ben  diferentes. 
els  diners  per  demà? 

MIQUEL 

Que  no  has  enviat  a  cobrar? 

AGNETA 

Sí;  hi  fet  anar  a  casa  la  planxadora  i  ens  ha 
pagat  tres  camins  de  carbó,  allí  els  tinc. 

MIQUEL 

I  la  dispesera? 

aOneta 

També  hi  anar  el  noi;  es  veu  que  deue 
passar  alguna  tribulació  molt  forta,  perquè  di 
que  no  més  ha  sentit  crits  i  plors. 

MIQUEL 

Em  sembla  que  no  son  gent  com  cal. 
aGneta 

Però  escolta,  que  no  en  tenim  prou  a  dalt? 

MIQUEL 

No  sé  ficsament  quànt  pujarà.  Tanca  la 
porta,  del  carrer,  que  ja  es  massa  tart...  Que  ha 
vingut  el  Gori? 

AGNETA 

No,  i  és  extrany, 

MIQUEL 

I  tant!  M'ha  dit  que  s'en  anava  a  veure  al 
pare. 

aGneta 

Sí;  jo  també  estic  amb  ànsia  esperant  què 
dirà,  però  ja  ho  ía,  de  vegades,  vé  tard.  Ah!  Mi- 
quel, no  hi  tornis  pas  més  allí,  mira  que  si'ls 
parroquians  n'heuen  esment  s'ens  aniràn  tots  i 
haurem  d'anar  a  captar. 

MIQUEL 

No  en  parlis  d'això.  Ja  sabs  que  no*n  podem 
parlar  d'aquestes  coses  perquè  tu  i  jo  nons 
podem  entendre  may. 

aGneta 

(Al  Noy.)  Vés  a  dalt,  veies  si  la  llàntia  està 
apagada,  si  de  càs  encen-la:  ten  conte  amb  el 
foc.  (El  Noi  Ja  mutis  pera  cumplir).  Que  no'ns 
podem  entendre? 

MIQUEL 

No.  Perquè  tu  no  sabs  de  res  i  vols  saber 
més  que*ls  que  saben  de  lletra  i  han  llegit  més 
que  tu. 

AGNETA 

Lo  que  jo  sé,  Miquel,  es  que  si  quatre  cuar- 
tos  teniem,  ja  no  tenim  apenas  res. 

MIQUEL 

Bé;  però  què  té  que  veure  el  negoci  amb  la 
meva  idea?  Faig  cap  mal  a  ningú  jo?  Eh?  Si 
precisament  es  lo  que  diu  Ell!  Estimeu-se  els 
uns  amb  els  altres.  Lo  que  sigui  de  l'un,  que 
sigui  de  tots. 

AGNETA 

El  mal,  no  1  fas  a  ningú  més  que  a  nosaltres 
mateixos.  Que  no  veus  que  tot  es  un  engany? 
Per  jni  que  tens  alguna  cosa  al  cap,  no  n  pot 
ser*d'altre,  Miquel.  Un  cop  ens  morim,  som 
ben  morts. 

NOI 

Mestressa,  ja  hi  encès  la  llàntia. 

AGNETA 

I  aquella  què  fà? 

NOI 

Dorm  allí. 

MIQUEL 

Ets  molt  tossuda.  Escolta.  No  creus  tu  que 
hi  ha  cel? 

AGNETA 

Sí. 

MIQUEL 

Per  què  te  ho  creus? 

AGNETA 

Perquè  se  sab  ben  bé  del  cert. 

MIQUEL 

Doncs  nosaltres,  també  sabem  ben  bé  del 
cert  que  després  de  morts  som  una  altra  cosa. 

AGNETA 

I  els  nostres  filleís,  què? 

MIQUEL 

Aquesta  tossuderia  teva  me  fa  fugir  de  tino. 
Si  tot  això  no  fos  veritat  hi  hauria  tanta  gent 
que  se  ho  cregués?  Et  creus  tu  que  al  centre 
soc  jo  sol.  N'hi  ha  moltes  de  persones  que  tenen 
estudis  que  també  s'ho  creuhen;  però  per  tu 
no  hi  val  res,  sec  jo  el  tonto,  vina-hi  un  dia,  ja 
veuràs. 

AGNETA 

Ui!...  Deu  m'en  reguard. 

MIQUEL 

Sentiràs  la  veu  dels  que  sent  morts  encare 
viuen. 

AGNETA 

Calla...  calla;  que'm  fas  por...  calla  que  hi 
tingut  un  mal  somni. 

(Trucan  à  la  porta). 

MIQUEL 

Han  trucat,  oi? 

AGNETA 

Sembla  que  sí. 

MIQUEL 

Potser  es  altra  cosa. 

AGNETA 

Algú  que  passant  haurà  donat  un  cop  a  la 
porta. 

MIQUEL 

Ell,  el  mestre,  sempre  ho  diu:  «Portèu  als 
descreguts,  la  experiència  els  farà  creients.» 
I  es  veritat...  Tu  no  coneixeries  la  veu  de  la 
mare. 

(Trucan). 

AGNETA 

Han  tornat  a  trucar.  Home,  obra. 

NOI 

Han  trucat,  mestressa. 

MIQUEL 

Qui  hi  ha?  (Una  veu  incomprensible  per  el 
públic).  No  encare,  ja  obro. 

aGneta 

(Un  xic  esfereïda).  Qui  hi  ha? 


2i 


JULI  VALLMITJANA 


MIQUEL 

El  Gori,  dóna;  que  no  sents  la  veu?  (Entre 
tant  obra  l  Miquel). 

AGNETA 

Noi,  veias,  vigila  aquella  que  no  fés  algún 
disbarat. 

NOI 

Dormia. 

AGNETA 

No  hi  fa  res;  ja  sabs  que  no  està  mai  segura 
enlloc. 

ESCENA  V 
Ells  i  el  Gori 
gori 

Me  creia  que  no  fóssiu  a  joc;  però  hi  sentit 
un  xiu-xiu,  i  he  pensat:  torna  a  trucar. 

MIQUEL 

Ja  ho  hi  dit  jo  que  havian  trucat.  Encare 
hem  de  sopar. 

gori 

Què  diantre  féu? 

AGNETA 

Jo  esperava  a  aquet,  no  sé  què'm  fa  sopar 
sola. 

MIQUEL 

Bé,  qué  diem  de  bo? 

AGNETA 

Seiéu,  Gori. 

gori 

De  bo,  no  gran  cosa. 

AGNETA 

Heu  anat  a  veure  al  pare? 

G0R1 

Aquesta  tarda,  com  t'havia  dit  a  tu  que  hi 
aniria;  però  hi  arrivat  tant  cansat  que  no  vplia 
venir  fins  demà  de  dies;  però  hi  dit  a  la  de  ca- 
sa: es  convenient  de  que  hi  vagi;  no  m'hauria 
pogut  adormir. 

AGNETA 

Us  ho  agraeixo  molt,  Gori.  (El  Noi  torna  a 
entrar). 

MIQUEL 

Que  encare  no  ha  sopat  el  Noi? 

AGNETA 

No,  ha  verenat  tard. 

MIQUEL 

Dónali  sopar,  dóna,  y  que  s'en  vagi  a  dormir. 

AGNETA 

Bé  prou  que  dorm.  Vina,  vina.  (Agneta 
acompanya  al  Noi  a  la  cuina). 

gori 

Vés,  noi,  vés  a  sopar.  Jo  a  la  teva  edat  no 
acabava  mai  la  gana. 

AGNETA 

No,  ni  ell  tampoc. 

(El  Noi  se  queda  a  la  cuina.) 

MIQUEL 

Millor.  {Pausa.) 

AGNETA 

Aquella  s'ha  quedat  adormida  de  cap  de- 
munt  de  la  taula. 

MIQUEL 

No  li  digui  res. 

aGneta 

Oh,  ja,  ja! 

GORI 

Ella  sí  que  no  es  d'aquest  mon.  Ah!  aont 
teniu  aquella  bestiola? 

aGneta 

D'ahir  que  no1!  veiem.  No  sé  si'ns  ha  fugit 
o  ens  l'han  pres...  Aquella  tot  avuy  que  ron- 
dina. 

GORI 

No  sé  perquè  l  teniu  aquell  aucellot.  Té  un 
mirar!...  Per  mi  qu'es  veritat  que  porta  des- 
gracia, vet-ho-aquí.  Tinguéu  un  altra  mena  de 
vi  ram;  però  bèsties  d'aquestes  qüe's  menjen 
els  ulls  dels  morts,  no  les  voldria  pas  a  casa. 

MIQUEL 

Millor  que  no  torni;  potser  sí  que  porta  des- 
gracia. 

s  GORI 

Per  força,  home;  son  com  les  garces  y  les 
tòrtoles.  No  tinguis  quimera  que  en  cases  que 
en  tinguin  vegis  que  marxin  gaire  bé. 

aGneta 

El  donarem  si  torna,  eh,  Miquel? 

MIQUEL 

Millor  que  no  tornés.  Ara  me  sab  greu  d'ha 
verlo  tingut. 

Gori 

Què  vols  fer-hi!  mentres  vos  el  treyéu  de 
casa...  Llenseulo  o  el  mateu... 

MIQUEL 

Heu  vist  al  pare,  Gori? 

GORI 

Per  això  he  vingut. 

aGneta 
Digueu,  còm  està? 

GORI 

Qu'és  cas  de  poguerlo  veure! 

AGNETA 

Vaig  a  mirar  si  la  finestra  del  pou  es  oberta; 
tinc  un  fret!... 

(S en  va;  torna  desseguida.) 

GORI 

No*n  feu  cas  de  mi,  sabèu?  soc  ja  tant  vell! 
El  teu  pare  i  jo  hem  sigut  més  que  germans, 

AGNETA 

Çlant  bon  punt  entra  a  la  escena  y  desde'l 
jons.)  L'heu  vist? 

GORI 

No  us  dic  que  no? 

AGNETA 

Diguèu,  diguèu,  ja  soc  aquí;  tots  dos  s'han 
adormit. 

GORI 

Vosaltres  encarc  no  hi  heu  estat,  oi? 

MIQUEL 

Ens  varen  dir  que  fóra  inútil  que  hi  anés- 
sim. Cada  dos  o  tres  dies  vé  un  home  d'allí  i 
ens  diu  còm  segueix. 

AGNETA 

Però  ara  fa  dies  que  no  ha  vingut;  per  això 
estàvem  amb  ànsia. 

G0R1 

Val  més  que  no  hi  anèu.  Tampoc  el  veu- 
riau. 

aGneta 

Diguèu,  diguèu. 

GORI 

Hi  entrat  per  un  portalet  d'una  porta 
gran...  Han  tocat  una  campana...  A  dintre  feia 
com  un  jardí  mal  cuidat.  Els  un  reien,  altres 
caminaven  amunt  i  avall,  no  paraven  un  mo- 
ment... N'hihavia  dos  que'm  miraven  de  reüll, 
reien  com  si  es  mofessin  de  mi...  Un  d'espigaj 
sense  res  al  cap,  tenia'l  front  vermell  com  to- 
rrat del  sol...  Enraonava,  reia,  però  feia  molta 
pena.  Després  n'han  sortit  uns  tots  esgue- 
rrats...  amb  el  cap  gros  i  duien  com  faldilles 
blaves;  un  d'aquestos  se  m'ha  apropat,  se  m'a- 
tensava  tant  que  m'ha  fet  pena  y  por. 
(Se  senten  veus  de  la  Tonteta  yl  Noi  ques  ba- 
rallen.) 

AGNETA 

Qu'és  això? 

MIQUEL 

Veiam  si  sabéu  estar  quiets. 

AGNETA 

Que  haig  de  venir  jo? 

GORI 

Feya  no  sé  quànta  estona  que  m'estava  allí 
y  ningú  m'ha  dit  què  volia.  Quan  tot  d'un 
plegat...  Reina  del  cel!...  que  jo  no  pensava  en 
res.  Aquells  que  reien  tant  s'han  agafat  l'un  a 
l'altre...  Ja  cauen  a  terra...  el  del  damunt  cla- 
vava mossegades  al  de  dessota  i  no  el  deixava 
anar,  tot  i  fentli  sortir  molta  sang. 

aGneta 

Quina  por  m'hauria  fet! 

MIQUEL 

Y  quina  pena! 

GORI 

Quins  crits  feien!...  semblaven  udòls  de  féra, 
s'esgarrapaven,  es  a  dir...  es  malmetien...  els 
ulls  els  sortien  del  cap,  com  si  els  volguessin 
fugir...  Jo  prou  cridava,  però  ells  no#n  feien 
cas,  estaven  ben  embogits...  tolls  d'irà...  fins 
que  varen  sortir  empleats  i  amb  molta  feina 
se'ls  varen  poguer  endur...  no  sense  que  dei- 
xessin un  bon  rastre  de  sang. 

AGNETA 

Y  els  demés  què  deien? 

GORI 

No'n  feien  cas,  s'ho  miraven  amb  una  indi- 
ferència que  feia  esparverar. 

MIQUEL 

Y  el  pare,  Gori? 

aGneta 

Què? 

GORI 

Ja  us  he  dit  que  no  l'he  pogut  veure. 

MIQUEL 

Y  no  sabèu  si  va  millor? 

aGneta 
No  ho  heu  preguntat? 

GORI 

Còm  diantre  volies  que  ho  preguntés!... 
M'han  dit...  que  anava...  seguint...  sabèu?,.. 
Jo  he  dit...  Diguèuli  que  jo  hi  estat  aquí  i  que 

a  la  botiga  encare  tot  marxa  bé,  tenim  ganes 
de  que  torni...  Y  aquell  home...  m'ha  dit... 
No  se'n  refihin  pas. 

MIQUEL 

Doncs  aixís  es  que  està  molt  mal? 

GORI 

Ja  pots  pensar. 

MIQUEL 

Vet-haquí  pèrquè  no  ha  vingut  aquell  home. 
Ah,  no!  jo  no  passo  més  ;demà  m'en  hi  vaig. 

AGNETA 

Ja  hem  fet  mal  de  no  haver-hi  anat  mésaviat. 
gori 

Hauria  sigut  inútil,  tampoch  l'hauriau  vist. 

MIQUEL 

Això  es  lo  que  diu  aquell. 

AGNETA 

Bé,  però  sabríem  còm  està. 

GORI 

Com  us  dic  jo...  Hem  quedat  que  per  qual- 
sevulga  cosa  avisessin. 

MIQUEL 

(Plorant.)  Ja  noi  veuré  més  al  pare! 
gori 

No*t  capfiquis  avans  d'hora. 

MIQUEL 

Sols  tinc  l'esperansa  de  lo  que  ha  de  suc- 
cehir. 

AGNETA 

Jo  sí  que  sé  lo  que  ha  de  passar. 

GOR1 

No  ho  sab  ningú  lo  que  ha  de  succehir.  Ja  te- 
niu la  experiència  del  pare  del  Miquel,  y  tu  ten 
conte,  que  2questes  coses  solen  passar  de  pares 
a  fills...  devegades  poden  ser  un  càstic,  no's 
pot  contradir  aixís  com  aixís  (El  Miquel  plora 
sanglotant.  L' Agneta  també  està  afligtdíssima  ) 
Apa,  sigues  un  home...  Si  sé  que  us  havia  de 
dar  aquest  trastorn  no  vinc...  Ja  m'ho  deia  la 
de  casa:  espera  demà...  però  jo  no  hauria 
dormit. 

AGNETA 

Heu  fet  bé,  Gori;  n'estic  agraïda  de  que  ha- 
guèu  vingut. 

MIQUEL 

Y  jo  també. 

GORI 

Bé,  doncs,  adeus-siau  y  bona  nit,  que  demà 
serà  un  altre  dia. 

AGNETA 

(Plorosa  obrint  la  porta.)  Bona  nit,  expres- 
sions a  la  Magdalena. 

gori 

Tanca...  tanca...  Ah!  si  m'heu  de  creure,  no 
en  tinguèu  més  de  bèsties  d'aquelles. 

MIQUEL 

Ni  mai,  ni  mai..-.  Bona  nit.  (U  Agneta  posa 
la  balda  a  la  porta.)  Agneta...  Agneta...  Tu, 
sabs  que'l  pare  morirà? 

AGNETA 

(Esfereïda).  Miquel?... 

MIQUEL 

Digas,  tant  se  m'en-dona  de  tot...  no  hi  fa 
res;  ell  es  bò. 

AGNETA 

No  pensis  d'aquesta  manera  extranya...  Sí 
que  hi  fa,  que  si  es  mort,  no  1  veuràs  mai 
més. 

MIQUEL 

Calla...  que  no  puc  pensar-hi...  deixam-ho 
creure  tot...  Què  sabs  tú! 

AGNETA 

Ha  sigut  un  somni. 

MIQUEL 

I  què...  digas. 

aGneta 

(Plorant).  L'hi  vist  tal  com  el  Gori  ha  ex- 
plicat que  havia  vist  a  aquells  dos  i  encare 
més... 

MIQUEL 

Pare,  pare  meu!  tant  que  t'estimo!...  què 
més,  digas...  cuita...  (Se  sent  el  soroll  del  carbó 
que  s'esllavissa.  Els  dos  s'esglayen). 

aGneta 

Sents,  quin  soroll  més  extrany  fa  avui  el 
carbó? 

MIQUEL 

S'esllavissa,  es  entrat  rl'avui.  I  has  parlat 
amb  el  pare,  mentres  somniaves? 

aGneta 

 Sí. 

MIQUEL 

T'ha  sentit  ell? 

aGneta 

MIQUEL 

Què  deia?  (El  carbó  torna  a  fer  el  mateix  so- 
roll.) 

aGneta 

Sents?...  no  es  el  carbó,  es  un  sorollextrany. 

MIQUEL 

Vols  dir? 

AGNETA 

I  sentit  com  un  udol. 

MIQUEL 

No  t'esveris,  dóna...  (Entra  el  Noi  esfereït). 

NOI 

Mestressa...  mestressa!... 

AGNETA 

Ay...  quin  esglay! 

MIQUEL 

Què  tens? 

NOI 

Tinc  por  d'estarme  allí...  Aquella  somnia  i 
crida,  demana  l'aucell...  deixeume  dormir  da- 
munt de  les  sàrries. 

MIQUEL 

Dorm  allà  ont  vulguis...  Creu  me,  devegades 
ens  creyem  estar  sols  y  estem  acompanyats... 
Encare  que  morim... 

ÀGNETA 

I  si  tot  fos  mentida...  què? 

MIQUEL 

No  pot  ser,  uns  o  altres  tenen  rahó. 
aGneta 

Tot  lo  que  vulguis,  però  els  nostres  fillets 

no-ls  veurem  mai  més...  aquí  en  la  terra...  els 

que  se'n  van... 

MIQUEL 

No  hi  parlis  aixís...  que  no  sabs  res...  ni  lo 
que-t  dius...  Si  tu  l'haguessis  sentida! 

AGNETA 

Què? 

MIQUEL 

La  seva  veu. 

AGNETA 

La  dels  nostres  fills? 

MÍqUEL 

Sí,  sí,  Agneta,  sí. 

AGNETA 

Quin  desvari!  (Plorant).  Tant  hermosos!... 
calla. 

MIQUEL 

Què? 

AGNETA 

Calla...  sents? 

MIQUEL 

Qu'és  això? 

(Se  sent  la  campana  del  combregar  ques  ?a 
apropant  i  la  remor  del  rés  llunyà.  La  esc  - 
na  reb  la  llum  d'una  finestra  que  dóna  al  ca- 
rrer  i  per  dit  motiu  queda  il·luminada  pels 
llums  que  se  suposen  passan  pel  carrer,  (Es 
una  pinzellada  de  claror).  Al  quedar  il·lumi- 
nada l escena,  se  sent  més  fort  el  rés  que's  va 
perdent,  perdent,  al  compàs  de  la  campaneta. 

LAgneta  ha  encès  un  llum  d'oli  i  s'ha  apropat 
a  la  finestra.  Sy ha  agenollat  i  ha  fet  la  se- 
nyal de  la  creu. 

El  Miquel  la  contempla  esfereït  i  per  la  seva 
expressió  descriurà  la  lluita  interna). 

aGneta 

Es  el  sagrament. 

MIQUEL 

Es  una  vida  que's  va  acabant. 

aGneta 

(Tancant  la  finestra).  Quina  fredor  sento! 

MIQUEL 

Es  l'aire  de  la  nit. 

aGneta 

Quina  fredat  fa  a  aquesta  hora  el  combre- 
gar! 

ESCENA  VI 
Els  mateixos  i  la  Tonteta. 

TONTETA 

L'aucell...  l'aucell  ja  torna  a  ser  aquí!... 

MIQUEL 

No...  no'l  vulguis  que  porta  desgracia. 

aGneta,  esfereïda 
De  cap  manera. 

TONTETA 

Si,  qu'és  a  la  finestra  del  pou...  Sentiu  còm 
aleteja? 

aGneta 
Ens  porta  una  mala  nova. 

TONTETA 

Obriulo...  vol  entrar. 

AGNETA 

Què  sabs  tu,  desgraciada? 

tonteta,  desvetllant  al  Noi 
Obra'l  tu  que  hi  arribes...  cuita. 

NOI 

(Truquen  a  la  porta.) 

Què  hi  ha? 

MIQUEL 

Truquen. 

aGüeta  . 
Ca,  amb  els  crits  d'aquesta... 

NOI 

Sí,  mestressa. 

MIQUEL 

Ja  ho  sabrem. 

(Obra  y  entra  un  home.) 

AGNE1A 

Què  hi  ha? 

MIQUEL 

Que  s'ha  mort  el  pare? 

tonteta,  rient 
Anem  noi...  anem  a  obrir  a  l'aucell. 

{Lhome  ja  un  gest  afirmatiu.) 

miquel,  abrassa  a  VAgneta,  plorant  tots  dos 
Ja  es  mort! 

àGneta 
No*l  veurem  mai  més! 

miquel,  mirant  al  cel. 

Qui  sab!... 

TELÓ 

